PÁLYÁZATI FELHÍVÁS

Falugondnoksági támogatási program a 2023-es évre

A támogató intézmény megnevezése: Hargita Megye Tanácsa a Hargita Megyei Szociális és Gyermekvédelmi Vezérigazgatóságán keresztül, Csíkszereda, Szabadság tér 5 szám, tel: 0266-314711, fax: 0266-207754, ill. e-mail: office@dgaspchr.ro

Pályázhatnak: Jogi személyiséggel rendelkező, Hargita megye területén falugondnoksági tevékenységet folytató alapítványok, egyesületek, szervezetek és egyházak.

Jogszabály: Az általános érdekeltségű nonprofit tevékenységekre közalapokból kiutalt vissza nem térítendő támogatásokról szóló 350/2005-ös törvény és a szociális szolgáltatásokról szóló 68/2003-as kormányrendelet.

Támogatott tevékenységek: Falugondnoksági szolgáltatások biztosítása Hargita megye elszigetelt településein élő rászorult személyeknek, együttműködve a megye polgármesteri hivatalaival, a következő feltételek mellett:

* A pályázó biztosítja a falugondnok által használt gépjárművet és mobil telefont;
* A Megyei Tanács támogatja a falugondnok által használt gépjármű üzemanyag- és javítási költségeit, illetve a mobil telefon költségeit, falugondnoki feladatkör ellátásához szükséges továbbképzések,valamint pályázati önrészek biztosítását.

A 2023-es évre előirányzott keretösszeg: 50.000 lej

A program futamideje: a 2023-es év.

A pályázatok leadási módozata és határideje: 2023.03.31, 15:00 óra

A pályázatok Hargita Megye Szociális és Gyermekvédelmi Igazgatóságán tevődnek le, Csíkszereda, Szabadság tér 5 szám, 302-es iroda, és elektronikus formában az office@dgaspchr.ro email címre.

A vissza nem térítendő támogatás igényelhető:

A Hargita megyei falugondnoksági programmal kapcsolatos dokumentációban leírtak értelmében kitöltött pályázati űrlap alapján, amely a [www.dgaspchr.ro](http://www.dgaspchr.ro) oldalon megtalálható, illetve Hargita Megye Szociális és Gyermekvédelmi Igazgatóság székhelyéről lehet beszerezni, cím: Csíkszereda, Szabadság tér 5 szám, 302 iroda, kapcsolattartó személy Bara Zoltán, telefon 0266-207751, e-mail office@dgaspchr.ro.